b'\n_START_ARTICLE_\nZajednica dr\xc5\xbeava portugalskog govornog podru\xc4\x8dja\n_START_PARAGRAPH_\nZajednica dr\xc5\xbeava portugalskog govornog podru\xc4\x8dja (Comunidade dos Pa\xc3\xadses de L\xc3\xadngua Portuguesa - CPLP) je zajednica dr\xc5\xbeava gdje je slu\xc5\xbebeni jezik portugalski.\n_START_SECTION_\nVa\xc5\xbenost CPLP-a\n_START_PARAGRAPH_\nU zemljama gdje je slu\xc5\xbebeni jezik portugalski \xc5\xbeivi 223 milijuna ljudi. Teritorij koji CPLP pokriva je velik 10,742.000 km\xc2\xb2. Otkad je CPLP osnovan pomogao je rije\xc5\xa1iti probleme u Svetom Tomi i Principu i Gvineji Bisau uzrokovane dr\xc5\xbeavnim udarom. Zajednica je pomogla rije\xc5\xa1iti ekonomske i demokratske probleme u te dvije zemlje. Vo\xc4\x91e CPLP-a vjeruju da \xc4\x87e mir u Angoli i Mozambiku i nezavisnost Isto\xc4\x8dnog Timora pomo\xc4\x87i daljnjem razvoju i ja\xc4\x8danju Zajednice.\n_START_SECTION_\nOrganizacija Zajednice\n_START_PARAGRAPH_\nNa \xc4\x8delu CPLP-a je Izvr\xc5\xa1ni tajnik koji je odgovoran za izradu i provedbu projekata Zajednice. Nalazi se u Lisabonu u Portugalu. Izvr\xc5\xa1ni tajnik ima mandat od dvije godine._NEWLINE_Zajednicu ve\xc4\x87inom financiraju dr\xc5\xbeave \xc4\x8dlanice.\n_START_SECTION_\nSloboda kretanja\n_START_PARAGRAPH_\nOsam dr\xc5\xbeava portugalskog govornog podru\xc4\x8dja potpisala su sporazum o prekograni\xc4\x8dnom kretanju njihovih stanovnika, kao i prava na medicinsku skrb i boravak._NEWLINE_Zamisao o zajedni\xc4\x8dkom dr\xc5\xbeavljanstvu je propala zato \xc5\xa1to se nisu slagali Mozambik i Angola. Statut koji je ve\xc4\x87 na snazi izme\xc4\x91u Brazila i Portugala bi pru\xc5\xbeao jednaka civilna i politi\xc4\x8dka prava za stanovnike bilo koje od dr\xc5\xbeava \xc4\x8dlanica CPLP-a.\n_START_SECTION_\nDruge zemlje i teritoriji\n_START_PARAGRAPH_\nNeki Galicijanci iz autonomne pokrajine Galicije u \xc5\xa0panjolskoj \xc5\xbeele sudjelovati u ovoj zajednici zato \xc5\xa1to je njihov jezik, galicijski, blisko povezan s portugalskim (prakti\xc4\x8dki je galicijski dijalekt portugalskog). Sli\xc4\x8dan slu\xc4\x8daj se dogodio i u Isto\xc4\x8dnom Timoru. Isto\xc4\x8dni Timor je prije nezavisnosti imao status promatra\xc4\x8da. _NEWLINE_Kad je CPLP osnovan, Ekvatorska Gvineja je zatra\xc5\xbeila status promatra\xc4\x8da. Ekvatorska Gvineja ima neka podru\xc4\x8dja u kojima se govori kreolski portugalski, a i kulturno je vezana s Portugalom i Svetim Tomom i Principom. Isto tako zemlja sura\xc4\x91uje s afri\xc4\x8dkim dr\xc5\xbeavama portugalskog govornog podru\xc4\x8dja i Brazilom u obrazovanju. Na summitu u srpnju 2004. u Republici Sveti Toma i Princip je dogovoreno da se Ekvatorska Gvineja u skoro vrijeme primi u CPLP kao promatra\xc4\x8d. Maroko i Makao su tako\xc4\x91er zainteresirani za status promatra\xc4\x8da._NEWLINE_Instituto Internacional de Macau iz Makaa ima status promatra\xc4\x8da u Zajednici. Njegov je cilj da upozna mlade\xc5\xbe Makaa s narodima i kulturom \xc4\x8dlanica CPLP-a, tako da u\xc4\x8dvrsti svoj identitet teritorija unutar Kine'